Esempohuañenña allempoch huerra Cristopa' entatuaret̃eycha' allohueney ñato' espo't̃e' yeyec̈hcatyes yepaquëll , ñato' oropo' , ñato' tablapo' amapa' ñato' atet̃ ñerra'm posho'llpo' . Ñehua , añcha'ña yeñotate' tso' . Yompor poyoroc̈henñot̃pa' o'ch et̃omam̃pesyesonay yepacllac̈hno . Ñehua , yeñoteñ ñeñt̃ oropo' amach poyo , asrepo'pa'c̈ho'ña amach poyo , mapyepo'pa'c̈ho'ña amach poyo . T̃arro'mar ñeñt̃pa' ama acrraño , ñeñt̃o'marña nanac sherben . T̃arraña tablapo'pa' ñeñt̃pa' poyuach , aspanapo'pa'c̈ho'ña poyuach , posho'llpo'pa'c̈ho'ña poyuach . T̃arro'mar ñeñt̃pa' ama es sherbeno , att̃ochña eñotuaret̃eycha' e'ñe puesheña'ttsoy errot̃ent̃e' yeyec̈hcatyes , ñato' cohuent̃e' ñato' amat̃e' cohuenayaye allempo es yet̃orra'yesnoma Cristocop . Ñerra'm esempoch et̃omam̃pesyesonay yeyec̈hcatar ñerra'm amach poyo yeyec̈hcatar , allempochña yeñoch att̃o es yet̃orra'yesnoma Cristocoppa' ñeñt̃pa' e'ñe cohuen . Ñeñt̃o'marña allempopa' aphuerreycha' e'ñe puesheña'ttsoy ñeñt̃cha' atarr yocshaterre' .
